คณะบริหารธุรกิจ มหาวิทยาลัยพายัพ

คณะบริหารธุรกิจ มหาวิทยาลัยพายัพ เป็นหน่วยงานระดับคณะ สังกัดมหาวิทยาลัยพายัพ การเรียนการสอนวิชาชีพด้านบริหารธุรกิจเริ่มตั้งแต่การขออนุญาตจัดตั้งวิทยาลัยพายัพเมื่อวันที่ 21 มีนาคม 2517 โดยเปิดสอนหลักสูตรปริญญาตรีครั้งแรกในสาขาวิชาการบริหารงานบุคคล 

 ประวัติ 
คณะบริหารธุรกิจ เดิมคือ "คณะสังคมศาสตร์"' เริ่มต้นเปิดสอนตั้งแต่จัดตั้งวิทยาลัยพายัพ เมื่อวันที่ 21 มีนาคม พ.ศ. 2517 โดยเปิดสอนหลักสูตรปริญญาตรีครั้งแรกในสาขาวิชาการบริหารงานบุคคล ต่อมาในปี พ.ศ. 2520 เปิดสอนอีก 3 สาขาวิชาได้แก่ สาขาวิชาการตลาด สาขาวิชาการเลขานุการ และสาขาวิชาการบัญชี

ในปี พ.ศ. 2527 ได้มีการแยกออกเป็นคณะสังคมศาสตร์ และคณะบริหารธุรกิจ โดยสาขาวิชาการบัญชีและสาขาวิชาอื่น ๆ อีก 4 สาขาวิชา ที่เคยสังกัดภาควิชาบริหารธุรกิจ คณะสังคมศาสตร์ ได้แยกมาจัดตั้งเป็น คณะบริหารธุรกิจ จนมาในปี พ.ศ. 2528 จึงมีการแยกคณะอีกครั้ง โดยตั้งเป็น "คณะบัญชีและการเงิน" และในปี พ.ศ. 2531 จึงได้ใช้ชื่อ "คณะบัญชี การเงินและการธนาคาร"

ในปี พ.ศ. 2549 มหาวิทยาลัยพายัพได้มีการจัดโครงสร้างองค์กรของมหาวิทยาลัยใหม่ โดยรวมหลักสูตรบริหารธุรกิจทั้งในระดับปริญญาตรี ปริญญาโท และหลักสูตรนานาชาติ เข้าอยู่ภายใต้การบริหารงานของ คณะบริหารธุรกิจคณะบริหารธุรกิจ

ในปี พ.ศ. 2563 ได้เปิดสอนหลักสูตรใหม่ สาขาวิชาธุรกิจดิจิทัลและเทคโนโลยีทางการเงิน
มหาวิทยาลัยพายัพ เปิดสอนหลักสูตรใหม่ บริหารธุรกิจบัณฑิต สาขาวิชาธุรกิจดิจิทัลและเทคโนโลยีทางการเงิน เชียงใหม่นิวส์

 อ้างอิง 

หมวดหมู่:คณะบริหารธุรกิจ
บริหารธุรกิจ